ლენტეხის მუნიციპალიტეტის მერიის კულტურის, განათლების, სპორტის განვითარების და კულტურული მემკვიდრეობის დაცვის სამსახურის 2021 წლის

 ანგარიში

 ლენტეხის მუნიციპალიტეტის მერიის განათლების. კულტურისა და სპორტის განვითარების, კულტურული მემკვიდრეობის დაცვის სამსახური წარმოდგენილია სამი განყოფილებით: 1. განათლების, კულტურისა და გენდერული საკითხთა . 2. სპორტის, ახალგაზრდულ საკითხთა და ტურიზმის 3. კულტურული მემკვიდრეობის განყოფილებით. სამსახური კოორდინაციას და მონიტორინგს უწევს მათ დაქვემდებარებაში მყოფ ა(ა)იპ-იებს. რომლებიც მუშაობენ გეგმა- პროგრამების მიხედვით, რომლებიც იქმნება წლის დასაწყისში და რომლშიც გაწერილია მთელი წლის სამომავლო საქმიანობა.

 პანდემიიდან გამომდინარე დაწესებულმა რეგულაციებმა, რასაც დაემატა ეკონომიკური კრიზისი, თავისთავად გამოიწვია კულტურულ, სპორტულ და ახალგაზრდულ ღონისძიებების რაოდენობის შემცირება. მაგრამ მიუხედავად ამისა სამსახურის ინიციატივით, ა(ა)იპი-ებთან ურთიერთ თანამშრომლობით, წელს შემცირებულად, მაგრამ მაინც ჩატარდა სხვადასხვა სახის ღონისძიებები: ახალგაზრდული, სპორტული, კულტურული, ინტელექტუალურ-შემეცნებითი. განხორციელდა ადგილობრივი ქორეოგრაფიული ანსამბლების გასტროლები, სპორტსმენთა ტურნირებზე წარდგენა. მუნიციპალიტეტის საჯარო სკოლებში ჩატარდა რამდენიმე ინტელექტუალურ- შემეცნებით- სპორტული ღონისძიება

კულტურული, ახალგაზრდული და სპორტული ღონისძიებების ჩატარებისათვის სამსახურს მიმდინარე წელს ბიუჯეტში განისაზღვრა კულტურული ღონისძიებებისათვის 5000ლ, ახალგაზრდული 3000 ლარი და სპორტული ღონისძიებებისათვის 5000ლ.

 სამსახურის მხარდაჭერით ჩატარებული ღონისძიებების ნუსხა:

 ღონისძიებები კულტურის კუთხით

1. 2021 წ-ის 26 მაისი საქართველოს დამოუკიდებლობის დღესთან დაკავშირებით ა.(ა).ი.პ ლენტეხის კულტურის დაწესებულებათა გაერთიანების სტრუქტურული ერთეული "ლენტეხის სამხატვრო სკოლა"მ ლენტეხის ცენტრალური ბიბლიოთეკის დარბაზში წარმოადგინა გამოფენა. 2. 2021 წ-ის 14 ივნისს ა.(ა).ი.პ ლენტეხის კულტურის დაწესებულებათა გაერთიანების სტრუქტურული ერთეული "ლენტეხის სამხატვრო სკოლა"მ წარმოადგინა წლის შემაჯამებელი გამოფენა, გამოფენა გაიმართა ღია სივრცეში ლენტეხის ცენტრალურ ბულვარში, გამოფენაზე წარმოდგენილი იყო როგორც კურსდამთავრებული ბავშვების ასევე მოსწავლეების მიერ სხვადასხვა თემატიკაზე შექმნილი ნამუშევრები.

3. 2021წ-ის 1ივლისიდან 5 ივლისამდე ა.(ა).ი.პ ლენტეხის კულტურის დაწესებულებათა გაერთიანების სტრუქტურული ერთეული "ლენტეხის სამხატვრო სკოლა" მიწვეულია ქ.ბათუმის საერთაშორისო ფესტივალ კონკურსზე სადაც გაიგზავნა 5 ნამუშევარი.

 4. 2021წ-ის 18 ივნისს ა.(ა).ი.პ ლენტეხის კულტურის დაწესებულებათა გაერთიანება ჩართული იყო იმედის ტელევიზიის გადაცემა „იმედის დღე“-ს გადაღებაში სადაც წარმოდგენილი იყო სხვა ლენტეხის მუნიციპალიტეტის ღირსშესანიშნაობასთან ერთად ლენტეხის ფოლკლორის ნიმუშები „ჭუნირი“ „ ჩანგი“ რაც წარმოადგინა ღვაწლმოსილმა ლოტბარმა გულად ლიპარტელიანმა.

 5. 2021წ-ის 5ივლისიდან 8 ივლისამდე ა.(ა).ი.პ ლენტეხის კულტურის დაწესებულებათა გაერთიანების სტრუქტურული ერთეულის მ/ა სახლი „ძიება+“-თან არსებული ბავშვთა ცეკვის ანსამბლი „სვანეთის შვილები’’ მიწვეული არიან საქართველოს ქორეოგრაფიული კავშირის მიერ ორგანიზებულ ფესტივალ „კავკასია 2021“-ზე.

 6. ივნისის თვეში 18 და 26 -ში ქ. თბილისში და ოზურგეთში სალოტბარო სკოლის მოსწავლეების ტრანსპორტირება ფესტივალზე ,,მომავლის ხმები“ მონაწილეობისათვის.

7. ხოფურის საჯარო სკოლის ბავშვთა ცეკვის ანსამბლის მონაწილეობა ქ. ბათუმში ფესტივალზე ,,ოქროს დელფინი“.

8. 10-11-12 ოქტომბერს ვუმასპინძლეთ საქართველოს სახელმწიფო ფოლკლორის ცენტრის ექსპედიციას / ხელ. გ. დონაძე/ და იმედის ტელევიზიას. /პროექტი ,,საიმედო ტური“ -ს გადაცემა ,,მზიანი შემოდგომა ლენტეხში“/

9. სამხატვრო სკოლამ და ანასამბლმა ,,ლაგუშედამ“ მონაწილეობა მიიღო ,,აგროტურისტულ ფესტივალი 2021“- ში, ფესტივალზე წარმოდგენილი გქვონდა სვანურის სამზარეულო, ახალგაზრდა მეწარმეების ნამუშევრები თექა, გობელინები და სვანური ქუდები ნიმუშები.

 10 . ნოემბრიში ჩატარდა კონცერტი სახელწოდებით ,,ბესო კალანდაძე და მეგობრები, საქართველოს ერთიანობისთვის.

11. დეკენბრის დასაწყისში გაკეთდა პროექტი ,, ფოლკლორული ანსამბლების ხელშეწყობა“, სადაც ჩაწერილი იქნა ,,ანსამბლი ლაგუშედა“-ს ალბომის, აუდიო დისკის ჩაწერა, ასევე მათ მიერ გადმოცემული იქნა ხალხური საკრავები /5- ჭიანური და 5 ჩანგი/.

 ლენტეხის მთავარ და სხვა ბიბლიოთეკებში პანდემიის გამო ჩატარდა შემდეგი მოკრძალებული ღონისძიებები მკითხველთა ცალკეულ ჯგუფებში:

 1. 3 თებერვალს ჩატარდა საჯარო კითხვის დღე და ახალი წიგნების პრეზენტაცია.

2. მარტის თვეში მოეწყო ყველა ბიბლიოთეკაში გამოფენები. დედის დღესთან დაკავშირებით მთავარი ბიბლიოთეკის მრავალშვილიან დედებთან მოეწყო შეხვედრა და გადაეცათ მათ სიმბოლური საჩუქრები,აგრეთვე მოხდა ანა კალანდაძის ლექსების კითხვა.

3. 9 აპრილს ლენტეხის მთავარ ბიბლიოთეკაში მოეწყო თემატური გამოფენა და მემორიალთან ანთებული სანთლებითა და ყვავილებით პატივი მივაგეთ იმ ახალგაზრდების ხსოვნას , რომლებმაც თავი შესწირეს საქართველოს ერთიანობას.

4. 14 აპრილს დედა ენის დღესთან დაკავშირებით მოეწყო დროებითი ხასიათის თემატური გამოფენა,,ო ენავ, ჩემო, დედაო ენავ“.

5. აპრილის თვეში ჩატარდა საბიბლიოთეკო კვირეული და ბიბლიოთეკარის დღე - ამასთან დაკავშირებით მოხდა ფონდების მოწესრიგება, აწყობა და მკითხველის მიერ დაბრუნებული წიგნების ჩართვა ფონდში. ჟურნალ ,,ბიბლიოთეკარის“განხილვა.

6. მაისის თვეში ლენტეხის მთავარ ბიბლიოთეკაში წაკითხული იქნა ლექცია,,26 მაისის როლი და მნიშვნელობა“.

7. ივნისს ბავშვთა დღესთან დაკავშირებით სარაიონო საბავშვო ბიბლიოთეკამ და სამხატვრო სკოლამ ჩაატარა ერთობლივი ღონისძიება და მოეწყო ლექსების კითხვა და ნახატების გამოფენა. გარდა

8. 8 აგვისტოს თემატური გამოფენა ,,ცრემლიანი აგვისტო“.

 ღონისძიებები განათლების კუთხით

 მიმდინარე წლის განმავლობაში ,ლენტეხის მუნიციპალიტეტის ბაგა-ბაღების გაერთიანების ,სკოლამდელ სააღმზრდელო დაწესებულებებში ჩატარდა გეგმით გათვალისწინებული სხვადასხვა ღონისძიებები, კერძოდ: სასკოლო ასაკის ბავშვების გაცილება, ლენტეხის, ხელედის , მელეს, სასაშის რცხმელურის , ხოფურის ,ყვედრეშის, გვიმბრალის, თეკალის, წანაშის, ჟახუნდრისა და ჭველფის ბაღებში. დედის დღისადმი მიძღვნილი აქტივობა ყველა საბავშვო ბაღში.

 ვთანამშრომლობთ, ლენტეხის საგანმანათლებლო რესურს ცენტრთან, ვეხმარებით საჯარო სკოლებს სხვადასხვა საკითხებში ( ერთობლივი ღონისძიების ორგანიზება, მოსწავლეთა ექსკურსიების ტრანსპორტირების უზრუნველყოფა მუნიციპალიტეტის ფარგლებს გარეთ)

1. დავაფინანსეთ ტრანსპორტირება ქ. ბათუმში ფესტივალზე ,,ოქროს არგო“ ხოფურის საჯარო სკოლის ქორეოგრაფიული ანსამბლი ,,სვანეთის შვილები“ .

 2. სამსახურის ორგანიზებით და მხარდაჭერით სკოლებში ეტაპობრივად ტარდება საქართველოს ბავშვთა და სასკოლო სპორტის ეროვნული ფედერაციის მიერ ინიცირებული პროექტის ,,სასკოლო სპორტული ოლიმპიადა 2021“ ---ჩატარდა 2 სახეობაში ,,მხიარული სტარტები“ და ფრენბურთი.

 ღონისძიებები კულტურული მემკვიდრეობის კუთხით

 მუზეუმში ჩატარებული აქტივობები:

 1. მაისის თვეში ჩატარდა ღონისძიება ,,ღამე მუზეუმში“, რომელიც გაგრძელდა 7 დღის განმავლობაში.

2. ივნისის თვეში კი ჩავატარეთ სვანური სამზარეულოს ტრადიციული ფესტივალი. ღონისძიებები ჩატარდა კოვიდ-წესების დაცვით.

 ღონისძიებები სპორტის, ახალგაზრდობისა და ტურიზმის განვითარების კუთხით

 აღსანიშნავია, რომ კოვიდ პანდემიიდან გამომდინარე, დაწესებული რეგულაციების მიუხედავად, რაც სასწავლო - საწვრთნელი მეცადინეობების და შეკრებების ხარისხს მნიშვნელოვნად აუარესებდა, ამას ემატებოდა ეკონომიკური კრიზისიც, რაც გამოიხატებოდა სპორტული ღონისძიებებისათვის გათვალისწინებულ მუხლში თანხების მიზერულ დონემდე შემცირებებაში (სულ, აღნიშნულ მუხლში გვქონდა 5000 (ხუთი ათასი) ლარი) - ჩვენმა სპორტსმენებმა მწვრთნელებთან ერთად წლის განმავლობაში შეძლეს საკმაოდ შთამბეჭდავი შედეგების მოპოვება. მართლაც გამორჩეული, მისაბაძი და საამაყოა ჩვენი სპორტსმენების მიერ მოპოვებული წარმატებები, რის გამოც ქებას და მადლობას იმსახურებენ.

1. 2021 წლის 27 თებერვალს, ქ.თბილისში, საქართველოს ჭაბუკ სამბისტთა ჩემპიონატზე ორმა ლენტეხელმა მოჭიდავემ - ზუკა გალობერმა 53 კგ. წონით კატეგორიაში და ამავე წონაში გიორგი ჩანქსელიანმა ბრინჯაოს მედლები მოიპოვეს. ორივე მათგანი საქართველოს ჭაბუკ სამბისტთა ნაკრების წევრი გახდა.
2. 2021 წლის 5 მარტს, ქ. თბილისში, საქართველოს ჭაბუკ ძიუდოისტთა ჩემპიონატზე გიორგი ჩანქსელიანმა 50 კგ. წონით კატეგორიაში ოქროს მედალი მოიპოვა.
3. 2021 წლის 17-18 აპრილს, ქ.კასპში, საქართველოს პირველობაზე ახალგაზრდებს შორის ქართულ ჭიდაობაში მნიშვნელოვან წარმატებას მიაღწია გიორგი ჩანქსელიანმა. 55კგ.წონით კატეგორიაში მესამე ადგილი მოიპოვა და ბრინჯაოს მედლით დაჯილდოვდა.
4. 2021 წლის 19 ივნისს, ხორვატიაში ჩატარებულ ევროპის თასის გათამაშებაზე ჭიდაობა ძიუდოში პირველი საერთაშორისო გასვლითი შეხვედრა ჩაატარა გიორგი ჩანქსელიანმა. მან ორი შეხვედრა მოიგო უკრაინელ და ხორვატ მოწინააღმდეგეებთან, სამი წრე წარმატებულად გაიარა და ბოლოს მეშვიდე ადგილზე გავიდა. ეს შედეგი წარმატებულ სტარტად შეფასდა სპეციალისტების მიერ.
5. 2021 წლის 23 ივნისს, ქ.თბილისში სამბოს ეროვნული ფედერაციის დარბაზში გამართულ აგვისტოს ომის გმირების არჩილ ჩოხელის და სოლომონ წიკლაურის ხსოვნისადმი მიძღვნილ მემორიალურ ტურნირზე ზუკა გალობერმა 58 კგ. წონით კატეგორიაში ოქროს მედალი მოიპოვა, ამავე წონაში გიორგი ჩანქსელიანი ბრინჯაოს მედალს დასჯერდა.
6. 7 ნოემბერს, ქ. თელავში, ერეკლე მეფის-“პატარა კახის“ იუბილეს დაემთხვა ქართული ჭიდაობის ტურნირი, რომელიც სოფელ შილდაში გაიმართა და რომელსაც ლენტეხელი მოჭიდავეებიც იღებდნენ მონაწილეობას. 60 კგ. წონით კატეგორიაში გიორგი ჩანქსელიანმა პირველი ადგილი დაიკავა.
7. 4 დეკემბერს, ქ.თბილისში, ძიუდოს აკადემიაში გაიმართა ქართული ძიუდოს ისტორიაში პირველი შეჯიბრი ქვეჭიდში (ნევაზა), რომელშიც მონაწილეობდნენ ლენტეხელი ძიუდოისტებიც. 55 კგ.წონით კატეგორიაში გიორგი ჩანქსელიანმა მეორე საპრიზო ადგილი დაიკავა.

 რაგბში, სპორტული მიღწევებიდან მათ ანგარიშზეა რამდენიმე წარმატებული თამაში, მათ შორის:

1. 2021 წლის 10-11 აპრილს. ქ. ქუთაისში, 2021 წლის დასავლეთ საქართველოს ბავშვთა სარაგბო ფესტივალზე ჩატარებული წარმატებული თამაშები ორი გუნდის მონაწილეობით.
2. 2021 წლის 30 მაისს. ქ. ქობულეთში, ასევე , ბავშვთა სარაგბო ფესტივალის თამაშები,
3. 2021 წლის 12 ივნისს, საკუთარ სტადიონზე ჩატარებული დასავლეთ საქართველოს 2021 წლის სარაგბო ფესტივალის მორიგი თამაშები, სადაც დასავლეთ საქართველოს სხვადასხავა ქალაქების 10 გუნდი მონაწილეობდა.
4. 13 ივნისს, ქ. ამბროლაურში გასვლითი თამაშები ჩაატარეს 2021 წლის დასავლეთ საქართველოს ბავშვთა სარაგბო ფესტივალის ფარგლებში.

ცალკე აღნიშვნის თემაა ნოემბერში, ლენტეხელი პარამკლავჭიდელის ა(ა).იპ.ოლეგ ლიპარტელიანის სახელობის ლენტეხის ოლიმპიური მომზადების ცენტრის მწვრთნელის თენგიზ გაზდელიანის რუმინეთის ქალაქ ბუქარესტში ჩატარებულ მკლავჭიდის მსოფლიო ჩემპიონატზე ორი ოქროს მედალი მოიპოვება, როგორც მარჯვენა, ასევე მარცხენა ხელით ორთაბრძოლაში.

 ახალგაზრდული ღონისძიებები

 წელს ამ მუხლში გვქონდა სულ 3000 (სამი ათასი) ლარი. რაც არ არის საკმარისი ღონისძიებების დასაფინანსებლად.

 1. ჩვენი სამსახურის თანადგომით და მხარდაჭერით ლენტეხის N1 საჯარო სკოლაში ჩატარდა სასკოლო სპორტული ოლიმპადის მუნიციპალური ტურნირის შესარჩევი თამაშები სპორტის ორ სახეობაში: მხიარულ სტარტებსა და ფრენბურთში

 2. 5 ივლისს მუნიციპალიტეტის მერიის თანადგომით, ახალგაზრდული პარლამენტისა და სამინისტროს მიერ ორგანიზებულ საგანმანათლებლო-შემეცნებით პროექტში „მესტია 2021“ მონაწილეობის მისაღებად, დაბა მესტიაში გაემგზავრება ჩვენი მუნიციპალიტეტიდან შერჩეული 8 ახალგაზრდა.

3. დისტანციური კონკურსის ფარგლებში ჩატარდა საქართველოს ეროვნული ინტელექტ ჩემპიონატი „ლენტეხის ეტალონი 2021“-ის გამარჯვებული მოსწავლის გამოსავლენად, სადაც ,,ლენტეხის ეტალონი“ მოსწავლე გახდა ჟახუნდრის საჯარო სკოლის მეათეკლასელი-სოლომონ ონიანი, მანვე რესპუბლიკის მასშტაბით ჩატარებულ კონკურსში მეშვიდე ადგილი დაიკავა.

 რაც შეეხება ტურიზმის განვითარების კუთხით, სამსახური ინტენსიურად და აქტიურად არის ჩართული სალაშქრო, საბანაკე ღირსშესანიშნავი ადგილების, მოძიების, შესწავლის, აღწერის სამუშაოებში. სამსახურის ვებ გვერდზე რუბრიკით ,,ქვემო სვანეთის სიწმინდეები“ ხდება მოძიებული ადგილების, ქვემო სვანეთის ღირსშესანიშნაობების, ისტორიული -კულტურული ძეგლების და სხვა ტურისტული პოტენციალის წარმოჩენა, გაცნობა და მისი გაპიარება. სამსახურის მერ მომზადდა საპრეზენტაციოდ ლენტეხის მუნიციპალიტეტის საინვესტიციო პროფილი ,, წარმატებული ინვესტიცია მთებში“

ლენტეხის მუნიციპალიტეტის მერიის განათლების, კულტურისა და სპორტის განვითარების, კულტურული მემკვიდრეობის დაცვის სამსახური /მ. ხვისტანი/

 22. 12. 2021.